Kultura Maribor

Festival Lent 2025
2025-06-20 00:00 - 2025-06-28 00:00 (Europe/Paris) | Maribor center
Znameniti mariborski Festival Lent, največji poletni festival na prostem v Sloveniji in eden najstarejših v Evropi, že več kot 30 let prinaša v mesto poletje.

Povezava do originalnega članka

Festival lent: Glavni oder
2025-06-20 00:00 - 2025-06-28 00:00 | Maribor center / Trg Leona Štuklja
Lentamo tam, kjer se dogaja. Lentamo, kjer je najbolje.
Glavni oder Festivala Lent se je po selitvi veličastnega plavajočega odra iz zaliva pri Vodnem stolpu ustalil na največjem trgu v Sloveniji, Trgu Leona Štuklja, ki je bil prenovljen leta 2011 in poimenovan po enem največjih slovenskih olimpijcev.
Prizorišče sredi mestnega jedra se v času festivala spremeni v srce kulturnega dogajanja, kjer se vsak večer zvrstijo vrhunski koncerti domačih in tujih izvajalcev, gledališke in plesne predstave ter nastopi udeležencev največjega slovenskega folklornega festivala – Folkarta.
Ta edinstvena kombinacija tradicije, glasbe in urbanega utripa privablja množice obiskovalcev ter ustvarja nepozabno festivalsko vzdušje pod zvezdami.

Povezava do originalnega članka

Festival lent: Minoriti
2025-06-20 00:00 - 2025-06-28 00:00 | festival-lent-minoriti-visit-maribor-pohorje-slovenia-slovenija4
Tam, kjer Lent zaživi. Po poteh, kjer Lent navduši.
Oder v prenovljenem kompleksu Minoritskega samostana predstavlja eno najbolj očarljivih prizorišč Festivala Lent, kjer se odvijajo številni dogodki, kot so komedije, priznani JazzLent ter legendarni afterji. Za Festival Lent je to prizorišče prav posebnega pomena, saj je skoraj kot povratek domov, v samo srce dogajanja.
Od leta 1993, ko so se na tem območju med ruševinami začeli rojevati nepozabni glasbeni, otroški in after dogodki, je Minoritski samostan postal pomemben del zgodovine festivala, ki ga danes zaznamujejo spomini in nova doživetja.

Povezava do originalnega članka

Festival lent: Jurčkov - Večerov oder
2025-06-20 00:00 - 2025-06-28 00:00 | Festival lent: Jurčkov – Večerov oder
Lentamo, kjer je žur. Lentamo po pravi poti.
Ob Vodnem stolpu se prepletajo tradicija, kultura in medijski utrip. Ob tem znamenitem mestu, poimenovanem po mariborskem posebnežu Juriju Lipušu, znanem kot »direktor Lenta« ali preprosto Jurček, stoji tudi medijska hiša Večer, ki je pomembno oblikovala zgodovinsko in sodobno podobo mesta. Vodni stolp, ki ga zaradi dviga rečne gladine leta 1968 niso le ohranili, temveč tudi dvignili za impresivnih 2,6 metra, je danes pravi spomenik mariborske vztrajnosti. Tako je stolp danes ohranil svojo prepoznavno silhueto in nadaljuje svojo pot skozi zgodovino, medtem ko ob njem odmevajo novi glasovi festivala in kulture.
Povezava med legendarno medijsko hišo, simboličnim stolpom in posebnostjo, kot je Jurček, ustvarja nepozaben prostor, kjer se prepleta bogata preteklost z živahno sedanjostjo.

Povezava do originalnega članka

Festival lent: Sodni stolp
2025-06-20 00:00 - 2025-06-28 00:00 | Maribor center / Sodni stolp
Lent pleše z mestom. Lent potuje z nami.
Sodni stolp, s svojo dolgo in bogato zgodovino, zagotovo sodi med najbolj fascinantna prizorišča Festivala Lent, ki že od svojih začetkov navdušuje obiskovalce s svojo edinstveno atmosfero. Stolp, ki je skozi stoletja preživel številne preobrazbe, je leta 2022 doživel temeljito prenovo, ki je njegovemu prostoru dala novo življenje, ob tem pa ohranila vse čare preteklosti.
Danes ponuja intimno in posebno vzdušje, idealno za manjše, a zelo kakovostne koncerte, na katerih nastopajo raznoliki, pretežno slovenski izvajalci. Vsak nastop v tem zgodovinskem okolju pridobi dodatno vrednost, saj obiskovalci doživijo glasbo v intimnem prostoru, kjer se zgodovina in sodobna umetnost prepletata v nepozabnem doživetju. Sodni stolp tako ostaja ena izmed najbolj priljubljenih destinacij festivala, kjer se sliši vse od akustičnih glasbenih večerov do energičnih nastopov mladih talentov.

Povezava do originalnega članka

Festival lent: Oder OTP banke
2025-06-20 00:00 - 2025-06-28 00:00 | Festival lent: Otroški lent
Kjer se ustvarjajo spomini na nepozabni nastopi
Najmlajši član festivalske družine se nahaja na slikovitem obrežju reke Drave, ob najstarejši trti na svetu, na nedavno obnovljeni promenadi, ki je bila odprta sredinom leta 2023. To novo prizorišče ponuja edinstveno mešanico dogajanja, kjer se srečujejo glasbeni okusi in ustvarjalni duh. Program ponuja eklektičen izbor raznoliki domačih in mednarodnih zasedb, katerih energija in izvirnost pri ustvarjanju sta v središču pozornosti. Obiskovalcem omogoča izkušnjo svežih zvokov in inovativnih pristopov, ki spodbujajo raziskovanje različnih glasbenih žanrov in kulturnih vplivov.
To je prostor, kjer se narava in umetnost srečata, ustvarjajo pa se spomini na nepozabne nastope in edinstvene glasbene trenutke.

Povezava do originalnega članka

Festival lent: Stand Up Lent
2025-06-20 00:00 - 2025-06-28 00:00 | Maribor center
Mali upor proti resnosti sveta
Svet je včasih kot razmajana komedija – zmešnjava absurda, čudnih likov in nepričakovanih preobratov. In prav zato potrebujemo smeh. Tisti pristen, ki te zgrabi iz trebuha, solzi oči in za trenutek ustavi vse, kar je zunaj. Stand up Lent 2025 je tu, da postane vaša najljubša protiutež vsakdanjosti.
Tudi letos bomo oder prepustili mojstrom besednih akrobacij – komikom, ki znajo iz banalnosti potegniti zlato, iz zmede ustvariti red, in iz resnice… no, še večji smeh. Program bomo razkrivali postopoma, da bo vsak teden nova doza satire, ironije, absurda in tiste vrste humorja, ki te zadene, ko tega najmanj pričakuješ.
Pridite, usedite se v prve vrste in pustite, da vam razmigamo smejalne mišice. Stand up Lent ni le večer za smeh – je mali upor proti resnosti sveta. Ker če se ne znamo smejati… potem je to šele prava fora.

Povezava do originalnega članka

Festival lent: Folkart
2025-06-20 00:00 - 2025-06-28 00:00 | Festival lent: Folkart
Naš najlepši stik z globalno dušo.
Ko poletni večeri zadišijo po Festivalu Lent, se Maribor prelevi v pravo svetovno vas – in prav poseben čar prinese Folkart, naš najlepši stik z globalno dušo. Ni le festival kostumov, pesmi in plesov. Je praznik identitete, korakov, ki nosijo zgodbe stoletij, in glasbe, ki ne potrebuje prevoda.
Folkart vsako leto odpre okno v svet in hkrati svet povabi, da pogleda skozi naše. V mesto prihajajo skupine z vseh koncev planeta – od andskih planot do afriških savan, od azijskih templjev do evropskih vasi. Vsaka s svojo barvno paleto, s svojim ritmom, jezikom telesa, oblačil in verovanj.
A folklora ni le spomin. Je živa dediščina, ki se prenaša iz roda v rod, z zavezanim šalom, z drobnim gibom rok, z zgodbo, izgovorjeno ob ognjišču. Je nežna revolucija proti pozabi. In Folkart nas spomni, da kultura ni nekaj, kar gledamo od daleč – to smo mi. In vsi drugi tudi.
Pridite, spoznajte svet skozi plesne korake, pesmi srca in duh skupnosti. Folkart ni le predstava – je praznik človeštva.

Povezava do originalnega članka

Vinsko LENTanje v času Festivala Lent
2025-06-20 00:00 - 2025-06-28 00:00 | hisa-stare-trte_vinsko-lentanje_maribor_slovenija_slovenia_marko-pigac-1
Poletje v Mariboru se prične s Festivalom Lent in Lenta ni brez Vinskega LENTanja!

Povezava do originalnega članka

Festival lent: Živa dvorišča
2025-06-20 00:00 - 2025-06-28 00:00 | festival-lent-ziva-dvorisca-visit-maribor-pohorje-slovenia-slovenija-1
Edinstven del festivalskega programa
Živa dvorišča so edinstven del festivalskega programa, ki namesto na polnih ulicah in trgih išče svoj prostor na skritih mestnih dvoriščih. Ta prizorišča so tiha, intimna in odmaknjena od mestnega vrveža, a kljub temu polna življenja – od smeha, zgodb in novih poznanstev do plesa, glasbe in spontanih trenutkov. Vsako dvorišče vabi k raziskovanju, saj ponuja prostor za srečanja, ustvarjanje in uživanje v kulturi na povsem drugačen način.
Ponosni smo, da so ta posebna dvorišča v skrbni produkciji Društva Hiša! in v tesnem sodelovanju s stanovalci zrasla v celoletni program, ki oživlja skrite kotičke Maribora in jih spreminja v kulturne in ustvarjalne točke, ki vabi obiskovalce, da se povežejo z mestom na globlji ravni.

Povezava do originalnega članka

Festival lent: StopTrik
2025-06-20 00:00 - 2025-06-28 00:00 | Maribor center / Galerija Obrat
Umetnost oživi v senci vrta.
Skriti vrt Galerije Obrat na desnem bregu Drave je pravcata urbana oaza, ki s svojo intimno in nekoliko skrivnostno atmosfero ponuja edinstveno kuliso za filmske večere pod zvezdami. Na tem čarobnem prizorišču svoj izbor kratkih animiranih filmov predstavlja StopTrik – eden redkih mednarodnih festivalov na svetu, posvečen izključno stoptrik tehniki animacije. Ta inovativna in umetniško izjemno zahtevna tehnika dobi v tem okolju poseben čar, saj gledalci doživijo umetnost v prostoru, ki že sam po sebi pripoveduje zgodbo.
Poleg animacije pa se v vrtu odvijajo tudi večeri dokumentarnega filma – z izborom vsebinsko prodornih in družbeno angažiranih filmov se predstavlja mariborski festival Dokudoc, ki pomembno sooblikuje dokumentarno krajino v Sloveniji. Skriti vrt tako postane prostor filmske refleksije, ustvarjalnosti in razmisleka, kjer se prepletajo umetnost, narava in družbena aktualnost.

Povezava do originalnega članka

Art kamp
2025-06-20 00:00 - 2025-06-29 00:00 | Maribor center / Mestni park
Pogrinjamo trate in poti Mestnega parka Maribor za osemnajsti Art kamp – zeleni festival ustvarjalnosti za družine in otroke vseh starosti Med 20. in 29. junijem 2025 se znova veselimo najboljše družbe – vaše.
Osemnajsto poletje lepih kultur, različnih umetnosti, smele zabave, športa in rekreacije, v duhu mladosti, norosti, modrosti, v nabiranju spretnosti, v raziskovanju preteklosti, skupaj rastemo, odraščamo, a ostajamo radovedni in zavedni. Srčna druženja v naročju zelenih livad in svetlih poti.

Povezava do originalnega članka

Jazz Podij: Artbeaters
2025-06-23 20:00 - 21:00 | Maribor center / Oder OTP banke
Artbeaters je izvrstna jazzovska zasedba, ki s svojo ustvarjalno energijo in muziciranjem že trinajst let plemeniti slovensko glasbeno krajino. Skupina je ustvarila svoj edinstven in prepoznaven zvok predvsem z vrhunsko jazz violino, glasbilom, ki se v jazz sestavih pojavlja izjemno redko.
Artbeaters je izvrstna jazzovska zasedba, ki s svojo ustvarjalno energijo in muziciranjem že trinajst let plemeniti slovensko glasbeno krajino. Skupina je ustvarila svoj edinstven in prepoznaven zvok predvsem z vrhunsko jazz violino, glasbilom, ki se v jazz sestavih pojavlja izjemno redko.
Svoj prvenec Garden of Adventure so kot kvartet izdali leta 2013, štiri leta zatem, tokrat že kot kvintet, pa še drugega za naslovom Life Compass On!. Album je doživel izjemen uspeh in požel navdušene kritike. Skupina je nedavno posnela svoj tretji studijski album, ki vključuje osem popolnoma novih avtorskih skladb članov zasedbe.
Glasba na novem albumu je napisana z namenom, da ovekoveči turbulentni čas, ki ga živimo, hkrati pa nas ustavi ter nam sugerira – kdaj bomo ljudje vse, kar se dogaja, globoko premislili in predelali?

Povezava do originalnega članka

Kariera komika
2025-06-23 21:00 - 22:30 | Maribor center / Vetrinjski dvor
Ste se kdaj vprašali, kako izgleda življenje stand up komika za odrom? Koliko je smeha, koliko znoja in koliko psihičnih zlomov? In kako zelo so takšni zlomi lahko smešni, ko jih pogledamo iz distance? Pridite na live podcast dogodek Kariera komika – surova, iskrena in (seveda) zabavna izpoved iz zakulisja slovenske stand up scene. Na odru bodo Tin Vodopivec (povezovalec), Perica Jerković, Denis Avdić, Vinko Šimek, Admir Baltić in David Gorinšek.
Ste se kdaj vprašali, kako izgleda življenje stand up komika za odrom? Koliko je smeha, koliko znoja in koliko psihičnih zlomov? In kako zelo so takšni zlomi lahko smešni, ko jih pogledamo iz distance? Pridite na live podcast dogodek Kariera komika – surova, iskrena in (seveda) zabavna izpoved iz zakulisja slovenske stand up scene.
Gostje bodo razkrivali vse: od prvih treme polnih nastopov v zakajenih lokalih do nastopanja pred tisočglavo množico, od zlatih open mic večerov do mučnih »bombanj« – vse brez olepševanja, a z ogromno humorja. Na odru bodo Tin Vodopivec (povezovalec), Perica Jerković, Denis Avdić, Vinko Šimek, Admir Baltić in David Gorinšek.
Gostje bodo v živo razpravljali o vzponih, padcih, čudnih »bookerjih«, še bolj čudnih občinstvih in o tem, zakaj bi kdo sploh hotel imeti kariero, kjer je cilj spravit ljudi v smeh … vsak večer.
Če vas zanima komedija ali pa samo radi kukate v zakulisje ustvarjalnega kaosa – tole je večer za vas. Sedeži so omejeni, psihoanaliza komikov pa neprecenljiva – ne zamudite!

Vstopnice: 10 € sedišče (do 19. 6.) / 15 € sedišče (od 20. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent ali za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Nevrodivergentni Hangout
2025-06-24 17:00 - 20:00 | Kulturni inkubator
NEVRODIVERGENTNI HANGOUT
BARVANJE, SPROŠČANJE IN GRICKANJE
Torek, 24. junij 2025 // 17.00 // Kulturni inkubator
V torek, 24. junija 2025, se v Kulturni inkubator vrača Nevrodivergentni Hangout, tokrat podnaslovljen Barvanje, sproščanje in grickanje. Z druženjem začnemo ob 17. uri.
*BARVANJE, SPROŠČANJE IN GRICKANJE*
Naslikaj svoj dizajn, prilagodite svoj izgled!
Pridruži se nam na ustvarjanju unikatnih (brezplačnih) oblačili! Za vse potrebne materiale poskrbimo, prijetno družbo in prigrizke poskrbimo me_i.
Dogodek bo potekal v slovenščini in angleščini!
***
*PAINTIN’, CHILLIN’ & SNACKIN’*
Draw your own design, customize your look!
Join us in creating with free clothes! We will provide materials like paint and brushes, and also good company and snacks.
The event is held in Slovenian and English!

Povezava do originalnega članka

Svet je moj dom
2025-06-24 19:00 - 20:00 | Maribor center / Mestni park
Večina od nas je že slišala in tudi videla kakšen nastop ali celo predstavo orientalskega plesa. Le malokdo pa ve, kako tesno sta povezana orientalski in romski ples, ki se je tako kot romski jezik pred tisočletji na pot po svetu podal iz pradomovine Romov, Indije. Čeprav ne živimo več v davnih časih in ne potujemo po svetu z vozovi, peš ali konjskimi vpregami, bogato plesno izročilo ostaja in nas še zmeraj ter vedno znova navdušuje. Plesalke iz Plesne delavnice Zahir in njihove gostje so sodobne »plesne pripovedovalke«, ki bodo z različnimi plesnimi »fuzijami« pripovedovale svoje zgodbe in nas popeljale v pisan svet orientalskega plesa.

Povezava do originalnega članka

Oma in jelka, tisoče let
2025-06-24 19:00 - 20:00 | Maribor center / Slovenska ulica 13
Pozdravljam vas iz krajev jutrišnjega dne, ki so videnja kmečkih duš v preletu čez svet.
(Fabrizio De André, Anime Salve)
Ko je Oma tistega jutra odprla oči, je sprevidela, da ne bo mogla vstati. Čelo je sililo gor, trup je
ostajal negiben kot hlod. Nekje med glavo in repom je prihajalo do strahotnega kratkega stika. »O, zlata duša,« je vzdihnila Oma. »Življenje je težko že samo po sebi, če pa imaš v lastnem truplu dva, ki vlečeta vsak na svojo stran …«. To je trenutek, ko je Oma srečala jelko.
Jelka je šest tisočletij in pol negibno – kot hlod – ležala v mokri zemlji, preden sta jo po naključju v Čadrgu našla Jani in Gorazd Kutin, ko so na robu vasi obnavljali kale. Bila je tako mokra, da je teklo od nje. Posušili so jo in jo spremenili v liro, boben in piščal.
Oma in jelka sta narejeni iz istega testa: časa, ki poje. V predstavi ga bosta ozvočila pripovedovalka Nataša Kramberger ter multiinstrumentalist Samo Kutin, ki bo poleg lire in bobna iz lesa tisočletne jelke igral še na hurdy gurdy, harmonij ter basovsko harfo, ki jo je izdelal sam.

Povezava do originalnega članka

Minoriti After Party .24: Haris Pilton
2025-06-24 23:30 - 2025-06-25 00:00 | Maribor center / Minoriti – Avditorij LGM
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Preverite, kdo jih bo spisal v 2025!
Otvoritveni Minoriti After Party bomo začeli z domačim in že mnoga leta aktivnim Davidom Krayjem, ki bo petkov večer popestril z electronic pop galore in house setom.
Po komediji bo za sobotno noč poskrbela mariborska DJ-ka Snupee Maja s hip hop, R’n’B in house selekcijo.
Nedeljski večer bo v družbi plesalcev tanga obarvan v južnoameriški melos, ki ga bo vodil že mnoga leta dejaven DJ ter plesalec Matjaž Kovše.
Na afterju po koncertu skupine Elemental bo z nami priznan slovenski rap artist, radijski vodja ter broadcaster Mrigo s svojim rap , reggae in R’n’B izborom.
Po mističnem Dhaferju Youssefu na afterju gostimo producenta, DJ-ja ter pionirja balkan beat scene, vsestranskega Harisa Piltona s plesnim mixom balkan beata ter zahodnih ritmov.
Afriškemu koncertu bo sledil nastop vrhunskega DJ dueta Roots in Session, ki že 25 let skrbi za razvoj reggae in bass music kulture v Sloveniji in na tujem. Čaka nas dancehall, afrobeat, hip-hop, reggae in mnogo več.
V četrtkovo noč ali mali petek nas bo do konca popeljal eden in edini Dalaj Eegol, legenda slovenske glasbene scene, vsestranski umetnik ter funky DJ, ki vedno preseneti.
Petkovo noč nam bo po jazzy večeru popestril sam Brane Rončel, človek, ki je Sloveniji približal jazz in world music kot DJ, organizator ter avtor oddaje Izza odra.
Za veliki zaključek na Minoritih bo na kontrolerjih domači Marko Herič, izkušeni maček disko in ostalih plesnih ritmov.

Vstopnica za predstavo oz. koncert na prizorišču Minoriti velja po prireditvi tudi kot vstopnica za Minoriti After Party. Vstop na prizorišče z vstopnico za Minoriti After Party bo možen takoj po zaključku prireditve, ki se odvija pred tem. Število razpoložljivih vstopnic za Minoriti After Party prilagajmo sproti glede na zasedenost prizorišča. Prosimo, spremljajte naše ažurne objave na festivalskih družbenih omrežjih, spletni strani ter na prodajnih mestih.
Povezava do originalnega članka

26. Otroški Folkart – Slovenija
2025-06-25 10:30 - 11:30 | Maribor center / Mestni park
Spoznavanje žive kulturne dediščine skozi nastope otroških folklornih skupin, ki delujejo v Sloveniji.
Otroška folklorna skupina KUD Študent Maribor deluje od leta 2010 in predstavlja najmlajšo sekcijo Kulturno umetniškega društva Študent Maribor, ki je sicer bilo ustanovljeno že davnega leta 1964 in je v lanskem letu praznovalo častitljivih 60 let delovanja. V društvu deluje več akademskih folklornih skupin in veterani, v letošnjem letu pa še 3 otroške skupine (mlajša in starejša skupina ter mladinska skupina).
Skupine so poznane po izredno kvalitetnem programu ter izjemnih dosežkih, saj se redno uvrščajo na regijska in državna srečanja otroških folklornih skupin Slovenije. Mladinska skupina pogosto gostuje tudi v tujini, saj je bogato slovensko ljudsko izročilo predstavila že v številnih evropskih državah; na Poljskem, Češkem, Hrvaškem, v Makedoniji, Srbiji, Črni gori, v lanskem letu pa je prvič gostovala tudi na Afriškem kontinentu, v Egiptu.
Skozi glasbo in ljudske plese otroških folklornih skupin do zavedanja korenin. Plešemo in iskre krešemo!

Povezava do originalnega članka

Folkart v mestu - Finska, Paragvaj, Romunija
2025-06-25 11:00 - 13:00 | Maribor center / Glavni trg
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
3. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
Povezava do originalnega članka

Minoriti After Party .27: Brane Rončel
2025-06-27 23:30 - 2025-06-28 00:00 | Maribor center / Minoriti – Avditorij LGM

37. Folkart: zaključek
2025-06-28 21:00 - 23:00 | Maribor center / Trg Leona Štuklja
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike. S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

DRŽAVE, UDELEŽENKE FOLKARTA 2025
1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. HRVAŠKA
Varaždinski folklorni ansambel VFA, Varaždin
Morje, sonce in zgodovinska mesta. Dubrovnik, biser Jadrana, Split in Oliver Dragojević. Nikola Tesla, Slavoljub Penkala in Ivan Vučetić. Avtohtona pasma Dalmatinec, zvezda Disneyeve risanke. Paški sir in hvarska čipka iz niti agave. Plemeniti vitezi Sinjske alke in oslovske dirke v vasici Tribunj.
Naša sosednja država Hrvaška je naseljena že od paleolitika (krapinski pračlovek). Ima skoraj 1800 km dolgo obalo, ob njej leži okoli 1.200 otokov in je ena najbolj priljubljenih počitniških morskih destinacij ne le za Slovence, ampak tudi za Evropejce. Seveda je splošno znano, kdo je bil Nikola Tesla, manj znano pa je, da je Hrvaška dežela velikih dosežkov, ki so spremenili svet – od Nobelovih nagrajencev za kemijo do letečega človeka, daktiloskopije in penkala, do futuristične vizije inovatorja Mateja Rimca. Mesto Gospić je svetovna znamenitost, to pa zato, ker je po površini, ki mu pripada, celo večji od Berlina ali Pariza. Kar pa vsi najbolje poznamo so prelepa in romantična hrvaška obmorska mesta ter mesteca, ki nam srce in dušo polnijo z nostalgijo in mislimi na dobre, stare čase.
Varaždinski folklorni ansambel je eden najuspešnejših in nagrajenih amaterskih folklornih ansamblov na Hrvaškem. Ustanovljen je bil točno na dan mesta Varaždin v decembru 1998, s primarno nalogo glasbenega in gledališkega uprizarjanja hrvaških ljudskih plesov, pesmi ter običajev. Ansambel šteje 50 aktivnih članov. Spremlja ga izjemen tamburaški orkester. Od svoje ustanovitve dalje je ansambel neprekinjeno prisoten na mednarodnem kulturnem in folklornem prizorišču. Do danes je ta skupina sodelovala na več kot 100 različnih festivalih in dogodkih v 22 evropskih državah. Repertoar ansambla obsega preko 20 folklornih koreografij s priredbami pesmi, plesov in običajev z vse Hrvaške, posebno pozornost pa posvečajo tradicionalni kulturi severozahodne Hrvaške in kajkavskemu narečju.
3. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
4. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
5. SINGAPUR
Umetniška skupina Sri Warisan Performing Arts, Singapur
Svetovna metropola. Levje mesto, kjer nikoli ni bilo levov. Tradicionalni obredi ter vrhunska tehnologija. Changi, najbolj luksuzno letališče na svetu. Santosa Island in čudoviti botanični vrtovi. Drugo največje pristanišče na svetu, ki povezuje Indijski ocean z Južnokitajskim morjem.
Singapur je hkrati otok, mesto in država, ena najmanjših na svetu. Leži v jugovzhodni Aziji, ob južnem robu Malajskega polotoka. Nekoč je bil britanska kolonija, nato se je pridružil Malezijski federaciji, leta 1965 pa se je osamosvojil in zdaj je ena najbolj čistih, urejenih in varnih držav na svetu; prijel se ga je celo naziv »azijski biser«. Zakonodaja je izjemno stroga, v mestu na tleh ne najdemo enega samega papirčka, saj so kazni astronomske že ob prvem opozorilu. Singapur je takoj za Šanghajem največje pristanišče na svetu; povezano je s 600 pristanišči v več kot 120 državah sveta, kar je pomembno za njegovo konstantno gospodarsko rast. Edinstveno je tudi spajanje tehnologije in narave; več kot polovica mesta je prekritega z drevesi, parki in čudovitimi vrtovi, nenehno pa uvajajo inovacije, ki združujejo tradicijo z najmodernejšo tehnologijo. Bogata kulturna dediščina se odraža na vsakem koraku, saj je mesto polno osupljive svetovne kulturne dediščine.
Akademija za uprizoritvene umetnosti Sri Warisan je bila ustanovljena leta 1997 in je ena osrednjih sil na singapursko-malajski plesni sceni. Mešanje bogatih tradicionalnih oblik s sodobnimi tehnikami je njihova značilnost. Člani akademije so usposobljeni za predstavitev tradicionalne umetnosti, kot so ples, glasba, gledališče in multimediji. Zavzemajo se za razvoj odličnosti v uprizoritvenih umetnostih, ki obsega delo z otroki, mladino in odraslimi. Člani skupine Sri Warisan so inštruktorji te akademije in bogato izročilo svoje tradicije predstavljajo po vsem svetu.
6. ZDRUŽENE DRŽAVE AMERIKE
The Bailey Mountain Cloggers, Mars Hill, North Carolina
Zagrizeni patrioti. McDonald’s, Nasa in Hollywood. Živahna milijonska mesta, kot so Big Apple, Big Easy in Sin City. Miss Liberty in štirje predsedniki, vklesani v goro Rushmore. Umirjene lepote Severne Karoline, z najvišjimi gorami na vzhodu države in s 300 miljami čudovite obale.
Je ena največjih držav na svetu, ki jo sestavlja 50 zveznih držav, razteza pa se med Atlantikom in Tihim oceanom. S sosednjo Kanado si deli najdaljšo mejo med dvema državama na svetu. Njena zgodovina sega 15.000 let v preteklost, ko so ljudstva iz Azije prečkala Beringov preliv. Do prihoda priseljencev so bili edini prebivalci, dokler ni v 15. stoletju Krištof Kolumb na svoji poti v Indijo naletel na neznano celino. Nedolgo za njim pa je Amerigo Vespucci potrdil, da so odkrili novo celino in ime »Amerika«, ki je nastalo v zgodnjem 16. stoletju, je bilo posvečeno ravno njemu. To odkritje je bilo prelomnica katastrofalnih razsežnosti za ameriške staroselce, po drugi strani pa se je začelo obdobje mogočne nadvlade, razvoja in napredka. Združene države so tako dežela priseljencev, ki so ustoličili novo kulturo. Dandanes je Amerika velesila, katere moč vpliva na ves svet.
Skupina The Bailey Mountain Cloggers prihaja iz Severne Karoline. Ustanovljena je bila leta 1974 na univerzi Mars Hill in že 31-krat so bili državni prvaki ameriškega ljudskega plesa »clogging«, ki je oblika stepa. Ti tradicionalni plesi so se mešali z obliko plesa Cherokee Indijancev, v stilu tapkanja z nogami v ritmu glasbe. Bailey Mountain Cloggers izvajajo široko paleto teh plesov, od tradicionalnih do najsodobnejših različic. Plesi so živahno zlitje kultur Irske, Škotske, Cherokee Indijancev in Afrike.
Člani te študentske skupine so pravi ambasadorji dobre volje in ljudske plesne tradicije južnih gora.
Nastopali so že po vseh Združenih državah in se udeležili festivalov v več kot 20 državah sveta.
Živahni, srčni, odlični plesalci in bendžo, kitara, violina … folklorna zabava je zagotovljena!
7. SLOVENIJA
»Akademska folklorna skupina Študent«, Maribor
Najstarejša vinska trta na svetu. Alpe, morje, podzemne jame. Človeška ribica in kranjska sivka, avtohtona slovenska čebela. Kraški ovčar, medved in ris. Kurenti, Martin Krpan in Zeleni Jurij. Dončić, Pogačar in družina Prevc. Potica in harmonika, Prešernova poezija in Zdravljica.
Tam, kjer se srečajo Panonska nižina, Dinarsko kraški svet, Alpe in Sredozemlje, na jugu Srednje Evrope, na sončni strani Alp leži naša deželica Slovenija. Je izjemno zanimiva, čeprav je majhna. Gozdovi prekrivajo kar 60 % njene površine, pohvali pa se lahko tudi z bogatim podzemnim svetom, ki obsega več kot 12.000 jam. Je ena vodilnih evropskih držav v čebelarstvu. Izjemna biotska raznovrstnost umešča Slovenijo med naravno najbogatejša območja Evrope in sveta, saj premore preko 20.000 različnih vrst rastlin in živali. V Sloveniji so odkrili tudi 60.000 let staro piščal iz kosti medveda, najstarejše glasbilo na svetu. Slovenija velja za zeleno, lepo in čisto deželo prijaznih ljudi. Bogata in posebna slovenska kulinarika razvaja obiskovalce z vsega sveta. Je domovina izjemnih športnikov, ki na najboljši možen način predstavljajo svojo državo po svetu.
Akademska folklorna skupina Študent iz Maribora, naši »Kudovci«, redno zastopajo našo zeleno deželo na Folkartu. So ena vodilnih tovrstnih skupin v Sloveniji, predstavljajo pa tradicijske plese in običaje vseh slovenskih pokrajin. Za svoje predano in odlično delo je skupina prejela najvišja in najbolj pomembna državna priznanja, med njimi Zlato plaketo ZKO Maribor ter prestižno Zlato Maroltovo plaketo, ki je v Sloveniji sploh najvišje možno priznanje za folklorno dejavnost.
Na Folkartu pa niso le nastopajoči – brez njihove pomoči Folkarta ne bi bilo. So eden ključnih dejavnikov pri izvedbi festivala, ljubezen in pripadnost se prenašata iz generacije v generacijo.
Zato imajo to čast, da vsako leto začnejo in tudi zaključijo festival Folkart.

Vstopnice: 5 € sedišče (do 19. 6.) / 10 € sedišče (od 20. 6.);
za študente in dijake: 5 € popusta na posamezno vstopnico.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.
Povezava do originalnega članka
